Михаел Крюгер
Календар

Превод от немски: Цвета Софрониева, —

chitanka.info

Вече знам какво, освен дъжда, ме

очаква през ноември. Бъдещето не познава

празноти, дори неделите са запълнени

чак до септември. Човек трябва да е дете,

за да се зарадва на април,

премереният май е също изпълнен

с фалшиви очаквания. Юни?

Нацапан от скрупулите,

от обстоятелствата на живота.

Час по час се изхабява

времето ми и през август. Ако

оживея, ще се срещнем през декември,

не забравяй, какво искаше да ме

попиташ. Един ден е все още свободен,

малко преди края на годината.

Винаги ни остава желанието,

да не искаме да знаем, кога ще ни

сполети нещастието, което не

е отбелязано в календара.

Публикация в кн. „Рисунките на вятъра“, Михаел Крюгер, Изд. „Жанет-45“, Пл., 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.